Jimmy Demianus Ijie

Jimmy Demianus Ijie (født 21. mars 1968 i Fategomi i Maybrat Regency i Indonesia, død 23. juli 2021 i Makassar) var en indonesisk politiker fra Vest-Papua.

Liv og virke

Bakgrunn
Ijies fødested ligger på Fuglehodehalvøya i Vest-Papua. I 1993 fullførte han tannlegeutdannelse ved Universitas Hasanuddin i Ujung Pandang (Makassar) på øya Celebes, og i 2007 tok han en andre bachelorgrad, nå i juss ved  Universitas Jakarta. 

Han arbeidet for Senteret for menneskerettsundervisning og -informasjon i Jakarta fra 1993 til 1999.

Politiker
Fra 2004 til 2014 var han formann for Regional People's Legislative Assembly.

Han var medlem av Representantenes hus og tilhørte partiet Partai Demokrasi Indonesia Perjuangan (PDI-P). Han ble innvalgt i 2019 fra valgdistriktet Vest-Papua med  stemmer. Under et parlamentsmøte i 2019 gråt han mens han fortalte at Jakartas politikk hadde glemt Papua, og viste til Papua-protestene i 2019, som førte til at tusener mistet sine hjem og 32 døde. 

Han døde i en alder av 53 år den 23. juli 2021 av covid-19 i Makassar.

Referanser

Indonesiske politikere
Personer fra Papua i Indonesia
Dødsfall relatert til covid-19 i Indonesia
Politikere ofre for covidpandemien